jkorsvik/nowiki_second_scrape_merged huggingface dataset:
Aage Dedekam

Aage Dedekam (født 12. mars 1954 i Fredrikstad) er en norsk operasanger, kunstmaler/grafiker, scenograf, teatersjef og frimurer.
Hans sangkarriere startet under professor Søren Gangfløt, domorganist og leder for «Guttekoret» i Fredrikstad, (idag Borg Domkor), derefter hos sangpedagogen Ruth Hoel Risnæs og operasanger og sangpedagog Annelise Wallin ved Den Norske Opera & Ballet, og videre hos operasanger Marianne Roepstorf ved Det kongelige Teater i København. 
Dedekam har sunget på forskjellige operascener i Europa, blant andre Arena di Verona, men han har ikke vært tilknyttet noen fast scene. 
Han har tegnet og malt store scenografier, blant annet «Svinedrengen» av Hans Christian Andersen, Musikalen Showboat, musikalen Spillemand på en Takryg. Dedekam har også malt oljeportretter av prins Henrik av Danmark, og kong Harald V av Norge for Den Norske Forening i København. For Glostrup Boligselskab dekorerte han tyve husgavler i Glostrup.Han arrangerte Opera Open Air på en «bjergtop» i Albertslund, på Københavns Vestegn i 2007, 2008, 2009 og 2010 med sangere fra hele Europa. Han arrangerte også «Opera i Fredrikstad» på Isegran, en øy i Glomma somrene 2009, 2010 og 2011 med en rekke operasangere, blant annet sopranen Anna Shafajinskaja, mezzosopranen Maria Theresa Uribe og tenoren Antonio Carangelo.


== Diskografi ==
Passion, CD, 1989, Sjællands Symfoniorkester
Per Tenebras ad Lucem, Frimurer CD, 1988
The music I love - 1, MC, 1987
The music I love - 2, MC, 1987


== Utmerkelser, medaljer og hedersbevisninger ==
Den Norske Forenings Hederstegn
Den Norske Torskeklub Udmerkelse
Den Danske Frimurer Orden, Jubilæumsmedalje
Royal Arch Masonry, Friendship medal
Arena de Verona, Honor medal
CMA Hedersplaquet 1997
ISSA Hedersplaquet 1998
ISSA Hedersplaquet 2000
ISSA Hedersknap 2002


== Styreverv ==
Salgscompagniet A/S  - Styreformann  1980 - 1986
Schneeberg Grafisk A/S  - Styreformann  1988 - 1998
NCS A/S - Styreformann  1996 - 2002
ISSA International - Board member, Representant for Denmark  2000 - 2002


== Referanser ==


== Eksterne lenker ==
www.dedekam.dk
Røntgenrør

Et røntgenrør brukes for å lage røntgenstråling. En glødekatode sender ut elektroner som blir akselerert mot en anode ved hjelp av en høy spenning. Elektronene har kinetisk energi omtrent lik null når de forlater katoden. Den kinetiske energien Ek ved anoden blir derfor e*U, der e er elektronladningen og U er spenningen. Når elektronene treffer anoden, sender anoden ut røntgenstråling, eller bremseenergien den får når elektronene treffer. Strålingen er fordelt over mange frekvenser. Mesteparten av strålingen har større frekvens enn ultrafiolett stråling. For et røntgenrør med en gitt spenning U har strålingen en maksimal frekvens, f. Den mest energirike røntgenstrålingen oppstår når all kinetisk energi i ett elektron blir omformet til ett foton.
Catwalk

En catwalk, moteshow eller motemolo er en stor scene som modeller går frem og tilbake på. Modellene poserer når de nærmer seg enden av scenen, og går deretter tilbake.
Joppeicidae

Joppeicidae er en familie av insekter som tilhører tegene, en gruppe av nebbmunner. Disse tegene er rovdyr som suger ut kroppsvæsker fra ulike smådyr. Man kjenner bare én art, Joppeicus paradoxus, som finnes i det sørlige Israel og langs Nildalen i Afrika. 


== Utseende ==
En liten (ca. 3 mm), oval tege, brun med glassklar vingemembran. Den kan overflatisk minne om medlemmene i familien Anthocoridae, men skiller seg fra disse ved en del anatomiske trekk. Hodet er trekantet med en ganske lang "nese" mellom antennene. Fasettøynene er ganske små og utstående, og festet nær hodets bakkant. Punktøyne finnes. Sugesnabelen er 4-leddet, nokså trinn, i hvile er den bøyd i en 90 graders vinkel mellom det andre og tredje leddet, men den rettes forover når tegen går på jakt. Antennene består av fire ledd, de to innerste leddene er ganske korte, det ytterste leddet har en markert børste (apikalseta) ytterst. Pronotum er trapesformet, men en midtfure i den fremre delen. Forvingen har en overflate med opphøyde lister og søkk, den membranøse delen har ganske utydelige årer.


== Levevis ==
Den er et rovdyr, og er ikke spesialisert på et spesielt bytte, men kan angripe mange ulike små insekter, som den stikker med den utstrakte sugesnabelen. Den er funnet på bakken, under steiner, under løs bark, i grunne huler og også i en koloni av Cimicidae som snylter på flaggermus. 


== Potensielt nyttedyr i matlagre ==
Nylig ble Joppeicus paradoxus oppdaget på et lager for tørre matvarer i Thailand ([1]). Forsøk tyder på at den kan være en effektiv predator på egg og larver av biller og møll som angriper lagrede matvarer. Siden giftstoffer som metylbromid skal fases ut, kan denne arten bli et verdifullt verktøy for biologisk kontroll av skadedyr på lagrede matvarer i tropiske land ([2]).


== Systematisk inndeling ==

orden nebbmunner (Hemiptera)
underorden teger (Heteroptera)
overfamilie Cimicomorpha
familie Joppeicidae Reuter, 1910
Joppeicus paradoxus Puton, 1881


== Kilder ==
Miyanoshita, A., Imamura, T. og Visarathanonth, P. (2003) Predatory ability of Joppeicus paradoxus Puton, a predator of stored-product insect pests. [3]
Schuh, R.T. og Slater, J.A. (1995) True Bugs of the World. 58. Joppeicidae. [4]


== Eksterne lenker ==
(en) Joppeicidae i Global Biodiversity Information Facility 
(en) Joppeicidae hos NCBI 
Joppeicidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Nine (film)

Nine er en amerikansk musikal-film fra 2009 regissert av Rob Marshall. Manuset av Anthony Minghella og Michael Tolkin (selv om Minghella kun er kreditert) er basert på Arthur Kopits bok av den Tony Award-belønnede musicalen med samme navn fra 1982, som i tur var hentet fra et italiensk skuespill av Mario Fratti inspirert av Federico Fellinis autobiografiske film 8½. Maury Yeston komponerte musikken og har skrevet teksten til sangene. Filmen hadde premiere i USA den 25. november 2009, og i Norge den 5. februar 2010.Hovedrollene er besatt av Oscar- vinnerne Daniel Day-Lewis, Nicole Kidman, Marion Cotillard, Penélope Cruz, Judi Dench og Sophia Loren med Oscar-nominerte Kate Hudson og Grammy Award-vinner «Fergie» i biroller.


== Handling ==
Etter å ha blitt 40 år gammel får regissør Guido Contini (Daniel Day-Lewis) en midtlivskrise, som hindrer hans kreativitet og leder ham inn i flere kompliserte romantiske forhold. Da han strever med å ferdigstille sin siste film, blir han tvunget til å balansere de talløse kvinnene i sitt liv, inklusive sin kone Luisa (Marion Cotillard), elskerinnen Carla (Penélope Cruz), sin muse og protégé Claudia (Nicole Kidman), sin producer, fortrolige og kostymedesigner Liliane (Judi Dench), en amerikansk motejournalist (Kate Hudson), en prostituert fra hans ungdomstid («Fergie») og moren (Sophia Loren).


== Skuespillere ==
Daniel Day-Lewis som Guido Contini
Nicole Kidman som Claudia Nardi
Marion Cotillard som Luisa Contini
Penélope Cruz som Carla Albanese
Sophia Loren som Mamma
Judi Dench som Liliane La Fleur
Kate Hudson som Stephanie Necrophuros
«Fergie» som Saraghina
Martina Stella som Donatella


=== Produksjon ===
Day-Lewis studerte italiensk for sin rolle, og snakket språket både når han spilte en scene og utenom. 
Skuespillerne begynte å øve i juli 2008, og selve filmingen begynte i oktober.
Den første traileren av filmen ble utgitt 14. mai 2009.


== Referanser ==


== Eksterne lenker ==
Offisielt nettsted 
(en) Nine på Internet Movie Database 
(no) Nine hos Filmfront 
(da) Nine i Danmark Nationale Filminstitut 
(fr) Nine på Allociné 
(nl) Nine på MovieMeter 
(en) Nine på AllMovie 
(en) Nine på Turner Classic Movies 
(en) Nine på Rotten Tomatoes 
(en) Nine på Metacritic 
(en) Nine på Box Office Mojo 
(no)  Nine hos Filmweb
Halden Electric

Halden Electric er en norsk musikkgruppe fra Halden. Anders Svendsen er gruppas låtskriver og musiker. Gruppa har gitt albumene Grace Under Pressure og Dignity. Gruppa har fått sitt navn fra en fyrstikkfabrikk i Halden inntil 1922. Fabrikken brant ironisk nok ned til grunnen og flyttet til Bryn i Oslo et par hundre meter fra hvor Anders Svendsen, Halden Electric og Home On The Range studio holder til i dag.


== Eksterne lenker ==
(en) Offisielt nettsted 
(en) Halden Electric på MusicBrainz 
(en) Halden Electric på Songkick
IGoogle

iGoogle (også kalt Google Personalized Homepage og Google IG) var en AJAX-basert startside eller personlig nettportal som var utviklet av internettselskapet Google. 
Tjenesten ble tilbudt av Google i konkurranse med Netvibes, Pageflakes, My Yahoo!, MySurfPad og Windows Live Personalized Experience.
iGoogle kunne tilpasses slik at brukeren kunne legge til nyheter, bilder, vær og andre ting fra nettet på siden. Prosjektet ble opprinnelig lansert i mai 2005.
iGoogle ble avviklet i 2013.


== Referanser ==


== Eksterne lenker ==
Offisielt nettsted 
Offisiell blogg
Grace Under Pressure (Halden Electrics)

Grace Under Pressure er Halden Electrics debutalbum og består av 11 sanger:

Someone To Love
If You Do To Me
Dead End
What I Get
In The Throes
Inside
Later
The Last Time He Saw Paris
Please
You Were In The House
Sweet Dreams
Long Night On Earth


== Eksterne lenker ==
(en) Grace Under Pressure på Discogs
Box Office Mojo

Box Office Mojo er en internettbasert filmside som tar for seg de kommersielle sidene ved spillefilmer. Den tar i all hovedsak for seg amerikanske filmer fra 1980 og frem til i dag, men inneholder også en del informasjon om amerikanske filmers kommersielle suksess utenfor USA. Siden ble startet av Brandon Gray i august 1998 og hevdes å ha over en million unike besøkende per måned (2008). Den inneholder også noe finansiell informasjon om skuespillere, filmstudioer osv.
Siden inneholder også en rekke rangeringer av filmer knyttet opp til ulike kategorier. Blant annet "De 50 mest innbringende filmene i USA for 1996", "Tidenes mest innbringende filmer i USA", "Tidenes mest innbringende filmer i USA (inflasjonsjustert)" og "Tidenes mest innbringende filmer på verdensbasis"
Man kan si at Box Office Mojo tar for seg «kvantitet», mens filmsider som Rotten Tomatoes og Metacritic tar for seg «kvalitet».


== Sammenslåing med IMDb ==
Siden ble i 2008 oppkjøpt av filmsiden Internet Movie Database via deres finansielle eier Amazon.com.


== Referanser ==


== Eksterne lenker ==
(en) Offisielt nettsted 
(en) Box Office Mojo – kategori av bilder, video eller lyd på Commons
Sigert Patursson

Sigert O. Patursson (født 15. oktober 1869 i Kirkjubøur, død 17. september 1931) var en færøysk eventyrer og reiseskildringsforfatter.
Han var sønn av kongsbonden Poul Peder Pedersen (Páll Patursson) og Ellen Cathrine Djonesen (Elin Dalsgarð). Søskenene Helena, Jóannes, Sverri, Gazet og Petur ble alle fremtredende skikkelser i det færøyske samfunnet. Søskenene fikk som små hjemmeundervisning av Joen Hans Jakob Petersen, bror av prost Fríðrikur Petersen.
I 1889, tjue år gammel, dro Sigert Patursson til vestlige Sibir og Karahavet. Reisen varte i seks år, og da han vendte tilbake til Færøyene skrev han Sibirien i vore dage. Verket kom ut i 12 hefter i 1900 og 1901, og ble samlet i en bok med samme navn i 1901. Boken tar for seg, foruten selve reisen, også kulturhistorie som han oppdaget der. Blant annet skildret han et lokalt bondebryllup. En færøysk oversettelse ved Sigrið av Skarði Joensen ble utgitt i 1994. Patursson besøkte også land som Mongolia og Egypt, noe som var svært uvanlig for en færøying på den tiden.
Sigert Patursson skrev også flere skrifter til støtte for færøysk selvstyre. Han ønsket også at Færøyene skulle bli mer selvberget og utvikle et mer variert næringsliv, og så for seg skogplanting, tanghøsting, kullgruvedrift, tekstilfabrikker, ullspinnerier og vannkraftverk. Patursson ble mye latterliggjort i samtiden for disse tankene, blant annet under avisoverskrifter som «Er manden rigtig klog?», men høstet også ros.


== Referanser ==


== Litteratur ==
Patursson, Sigert: Sibirien i vore dage (1901). Færøysk oversettelse: Á ferð í Sibiriu (1994).
Sigurðardóttir, Turið: Sigert (1994), biografi.
Obedska bara

Obedska bara (serbisk: Обедска бара) er et stort myr- og skogområde som er en del av et naturreservat langs elva Sava i Serbia, om lag 40 km vest for Beograd. 
Området inneholder en kroksjø, restene etter en gammel sving i Sava, som i dag ligger litt lenger sør. I området finnes over 30 forskjellige vann-, myr-, skog- og eng-biocønoser. Av dyreliv finner en 220 fuglearter, 50 forskjellige arter av pattedyr, 13 amfibier, 11 reptiler og 16 fiskearter. En finner også over 500 plantearter. Området er et av de rikeste og best bevarte naturområdene på Den pannoniske slette.
Obedska bara er et av de eldste naturreservatene i verden og de første vernetiltakene ble innført i 1874, da herskerne av Habsburgmonarkiet bevarte det som et jaktområde for seg selv. Området har vært et Ramsarsted siden 1977 og er på listen til UNESCO over de viktigste våtmarksområdene i verden.


== Eksterne lenker ==
(en) Obedska bara – kategori av bilder, video eller lyd på Commons 
BirdLife.org
Unge forskere i Serbia
Obedska Bara Workcamp 2006
Tønsberg (tettsted)

Tettstedet Tønsberg utgjør et sammenhengende tettbebygd område i og omkring den historiske byen Tønsberg, i kommunene Tønsberg og Færder, i Vestfold og Telemark fylke. Tønsberg er Vestfolds største tettsted med 54 580 innbyggere per 1. januar 2022. Bebyggelsen strekker seg fra Skallevold i øst til Vestskogen på Nøtterøy, og fra Eik i nord til Duken på Nøtterøy i sør. 17 881 personer i tettstedet bor i Færder kommune. Tønsberg er av Statistisk sentralbyrå rangert som det tiende største tettstedet i Norge.

Middelalderbyen Tønsberg er sentrum i tettstedet Tønsberg. I de sentrale byområdene under Slottsfjellet og Haugar ved Tønsberg havn har det vært bymessig bebyggelse i nærmere tusen år, siden ca. 1050, om en bygger på de arkeologiske funn og er skeptisk til Snorres utsagn om Tønsbergs alder. Tønsberg hadde i middelalderen åpenbart en god, strategisk plassering  for handel, både vestover mot De britiske øyer og mot landene omkring Østersjøen.
Byfjorden og Kanalen var lenge den viktigste kommunikasjonsåren gjennom tettstedet, og langs denne vannveien oppsto det tidlig flere mindre steder med tett bebyggelse innen det som i dag defineres som tettstedet Tønsberg: Valløy, Husøy og Husvik. På 1800-tallet vokste industriområdet Kaldnes seg stadig større på Nøtterøy-siden av Byfjorden.
Tønsberg var lenge en bykommune med svært trange grenser, slik at villabebyggelsen fikk utvikle seg over kommunegrensene mot Sem kommune i øst, og Nøtterøy kommune i sør. I 1988 ble kommunene Tønsberg og Sem slått sammen. 
Det har vært en tilbakevendende diskusjon om Tønsberg kommune også bør utvides mot sør, slik at hele Nøtterøy blir en del av Tønsberg kommune. Dermed ville hele tettstedet komme innenfor kommunegrensene. I forbindelse med kommunereformen ble imidlertid Nøtterøy slått sammen med Tjøme kommune i sør til Færder kommune i 2018 og Tønsberg kommune slått sammen med Re kommune i nord.
Tettstedet Tønsberg har fem bysentra, definert av SSB: Tønsberg sentrum, Kilen og Tolvsrød i Tønsberg kommune, Teie og Borgheim i Færder kommune.


== Se også ==
Liste over Norges største tettsteder


== Referanser ==
Prosjekt 24:7

Departementet ber Kirkens Bymisjon i Oslo om å iverksette tiltak for å oppnå bedre helse og økt sosial inkludering for denne gruppen. Innsatsens skal skje i tett samarbeid med Oslo kommune, Helse Sør-Øst og andre ideelle organisasjoner.
Prosjekt 24:7 er et døgnåpent helse- og velferdstilbud i regi av Kirkens Bymisjon for å gi et bedre psykisk og fysisk helsetilbud til rusavhengige. Prosjektet er et svar på en utfordring fra helse- og omsorgsminister Bjarne Håkon Hanssen (Ap) om raske og konkrete tiltak for de mest utsatte. Det er gitt tilsagn om 60 millioner i tilskudd over to år, som skal brukes for å oppnå bedre helse og sosial inkludering for gruppa og for å bedre samordning og kunnskapsutvikling på fagfeltet.


== Eksterne lenker ==
Kirkens Bymisjon: Alltid åpent – nytt tiltak for de mest utsatte 
Helse- og omsorgsdepartementet: Omfattende tiltak for de mest hjelpetrengende rusavhengige
Jørgen Thomsen

Jørgen Thomsen (født 26. februar 1927 i Syðrugøta, død 15. mai 1995 i Skála) var en færøysk mekaniker og sosialdemokratisk politiker (Jv.). Han var innvalgt på Lagtinget fra Eysturoy fra 1978 til 1994.
Han var utdannet mekaniker og arbeidet på en fisketråler i flere år før han i 1959 ble teknisk leder i Nordafar A/S i Kangerluarsoruseq på Grønland. Fra 1965 til 1979 var han arbeidsformann ved stålskipsverftet i Skála. Han hadde tillitsverv i fagbevegelsen som formann i Skála Arbeiðsmannafelag og styremedlem i Føroya Arbeiðarafelag.Thomsen var medlem av kommunestyret i Skála fra 1958 til 1962 og fra 1966 til 1970. I 1978 ble han innvalgt på Lagtinget fra Eysturoy. I løpet av 1980-årene ble han formann i den sosialdemokratiske lagtingsgruppen og formann i Lagtingets finanskomité. Vinteren 1990/1991 var han også Lagtingets formann. Thomsen var syk og søkte ikke gjenvalg til Lagtinget i 1994. Han var også virksom i menighetsarbeid, avholdslosjen og speiderbevegelsen.


== Referanser ==
Sokn (øy)

Sokn er en 1,31 km² stor øy som ligger i Stavanger kommune. Sokn er forbundet til andre steder med bruer til Åmøy, Bru og Mosterøy og Byfjordtunnelen til Randaberg
Høyeste punkt over havet: "Hodnet"(22 m. over havet)
Fredede steder: "Kongegrava" (en gravrøys fra bronsealderen) på nordvestspissen av Sokn, tett ved Soknakrossen og den nå nedlagte bomstasjonen som ligger på østsida av øya.


== Historie ==
Soknasundet mellom Sokn og Bru er stedet der Aslak Fitjaskalle hogde Norge av hendene til Olav Haraldsson, ifølge Snorre. To år senere kom hevnen på Stiklestad.
Albert Johanneson

Albert Johanneson (født 13. mars 1940 i Germiston i Sør-Afrika, død 28. september 1995 i Leeds, England) er kanskje mest kjent for at han var den første fargede fotballspilleren som spilte en FA-cupfinale på Wembley (1965, Liverpool – Leeds United 1-0).
Albert Johanneson kom til England første gang sjøveien, siden han var sjømann. Han ble anbefalt til Don Revie, som nettopp hadde blitt manager for Leeds United, av en sørafrikansk skolelærer, som tidligere hadde sett den svært talentfulle venstrevingen Albert Johanneson spille skolefotball i hjemlandet. I 1961 fikk Johanneson profesjonell kontrakt med 2.-divisjonslaget Leeds United. Johanneson var en svært hurtig og naturlig venstrebent vingspiller og det ble knyttet store forventninger til ham etter hans første kamper for Leeds United. Dessverre var formen hans svært variabel. Hans tidvise brillianse på venstrevingen kunne ikke holde ham på Leeds Uniteds førstelag, og Johanneson måtte snart avfinne seg med å spille på reservelaget. Introduksjonen av den unge skotten Eddie Gray som en klassisk venstreving på Leeds United i 1965 gjorde at sørafrikanerens førstelagsopptredener deretter ble svært begrenset, samtidig som Johanneson gikk gjennom mange skadeopphold (slik tilfellet ofte er med spillere som er så hurtig som Johanneson var). Likevel fortsatte Johanneson å være trofast mot Leeds United helt til 1970, da han meldte overgang til York City. Totalt spilte Johanneson 197 kamper for Leeds United og scoret 67 mål, inkludert et hat-trick mot DWS Amsterdam i Inter Cities Fairs Cup (forløperen til UEFA-cupen) i 1966/1967-sesongen, og et nytt hat-trick i samme turnering året etter mot Spora Luxembourg. I York City spilte han bare 26 kamper (tre mål) mellom 1970 og 1972, før han la opp som profesjonell fotballspiller. Det var svært synd at Johanneson ikke kunne være mer konsistent i sitt spill, og det er mange som mener at litt mer selvtillit ville ha forvandlet ham fra å være en stor fotballspiller til å bli en virkelig fantastisk spiller.
Livet etter fotballen behandlet ikke Johanneson godt og han sank etter hvert dypt i alkoholisme. Alkoholen førte til at Johanneson fikk dårlig økonomi og ødela ekteskapet. Han døde alene 28. september 1995 i en liten blokkleilighet i Leeds, og ble først funnet flere dager etterpå. Leeds-legenden Peter Lorimer talte i bisettelsen hans, der det også hadde møtt frem svært mange Leeds United-supportere (LUSC).
Aglaia (botanikk)

Aglaia er en planteslekt i mahognifamilien (Meliaceae), som tilhører ordenen Sapindales. Aglaia er familiens største slekt med drøye 100 arter. De vokser i Kina, India, Sørøst-Asia og Ny-Guinea.
Artene er i det alt vesentlige busker og eviggrønne løvtrær.


== Eksterne lenker ==
(en) Aglaia (botanikk) i Encyclopedia of Life 
(en) Aglaia (botanikk) i Global Biodiversity Information Facility 
(en) Aglaia (botanikk) hos Fossilworks 
(en) Aglaia (botanikk) hos ITIS 
(en) Aglaia (botanikk) hos NCBI 
(en) Aglaia (botanikk) hos The International Plant Names Index 
(en) Aglaia (botanikk) hos Tropicos 
(en) Kategori:Aglaia – bilder, video eller lyd på Wikimedia Commons 
Aglaia (Meliaceae) – detaljert informasjon på Wikispecies
Anthocarapa

Anthocarapa er en tropisk planteslekt i mahognifamilien (Meliaceae), som tilhører ordenen Sapindales. De vokser i Australia, og Ny-Guinea med tilliggende øyer. Artene er i det alt vesentlige busker og eviggrønne løvtrær.


== Eksterne lenker ==
(en) Anthocarapa i Global Biodiversity Information Facility 
(en) Anthocarapa hos NCBI 
(en) Anthocarapa hos The International Plant Names Index 
(en) Anthocarapa hos Tropicos 
(en) Kategori:Anthocarapa – bilder, video eller lyd på Wikimedia Commons 
Anthocarapa – detaljert informasjon på Wikispecies 
Artikkelen har ingen egenskaper for offisielle lenker i Wikidata
Digital fotoramme

Digital fotoramme er en bilderamme som viser digitale bilder uten å måtte skrive dem ut eller bruke en datamaskin.


== Funksjoner ==
Digitale fotorammer er vanlige i 7 tommers og 12 tommers størrelse. Noen digitale fotorammer kan bare vise JPEG-bilder. De fleste digitale fotorammer viser bilder som en lysbildeserie og vanligvis med justerbar tidsintervall. De kan også sende bilder til en skriver.
Aphanamixis

Aphanamixis er en planteslekt i mahognifamilien (Meliaceae), som tilhører ordenen Sapindales. De vokser i Asia. Artene er i det alt vesentlige busker og eviggrønne løvtrær.


== Eksterne lenker ==
(en) Aphanamixis i Encyclopedia of Life 
(en) Aphanamixis i Global Biodiversity Information Facility 
(en) Aphanamixis hos ITIS 
(en) Aphanamixis hos NCBI 
(en) Aphanamixis hos The International Plant Names Index 
(en) Aphanamixis hos Tropicos 
(en) Kategori:Aphanamixis – bilder, video eller lyd på Wikimedia Commons 
Aphanamixis – detaljert informasjon på Wikispecies
Astrotrichilia

Astrotrichilia er en planteslekt i mahognifamilien (Meliaceae), som tilhører ordenen Sapindales. De vokser i tropene. Artene er i det alt vesentlige busker og eviggrønne løvtrær.


== Eksterne lenker ==
(en) Astrotrichilia i Global Biodiversity Information Facility 
(en) Astrotrichilia hos NCBI 
(en) Astrotrichilia hos The International Plant Names Index 
(en) Astrotrichilia hos Tropicos 
Astrotrichilia – detaljert informasjon på Wikispecies
Azadirachta

Azadirachta er en planteslekt i mahognifamilien (Meliaceae), som tilhører ordenen Sapindales. De vokser i tropene. Artene er i det alt vesentlige busker og eviggrønne løvtrær. Mest kjent er «neemtreet» – Azadirachta indica.


== Eksterne lenker ==
(en) Azadirachta i Encyclopedia of Life 
(en) Azadirachta i Global Biodiversity Information Facility 
(en) Azadirachta hos ITIS 
(en) Azadirachta hos NCBI 
(en) Azadirachta hos The International Plant Names Index 
(en) Azadirachta hos Tropicos 
(en) Kategori:Azadirachta – bilder, video eller lyd på Wikimedia Commons 
Azadirachta – detaljert informasjon på Wikispecies
Cabralea

Cabralea er en planteslekt i mahognifamilien (Meliaceae), som tilhører ordenen Sapindales. De vokser i tropene. Artene er i det alt vesentlige busker og eviggrønne løvtrær. 


== Eksterne lenker ==
(en) Cabralea i Global Biodiversity Information Facility 
(en) Cabralea hos NCBI 
(en) Cabralea hos The International Plant Names Index 
(en) Cabralea hos Tropicos 
(en) Kategori:Cabralea – bilder, video eller lyd på Wikimedia Commons 
Cabralea – detaljert informasjon på Wikispecies